laion/Wikipedia-Exotic huggingface dataset:
דה קונבולוציה

במתמטיקה, דה-קונבולוציה (deconvolution) היא הפעולה ההפוכה לקונבולוציה. דה-קונבולוציה משמשת למשל להפיכת ההשפעות של קונבולוציה על נתונים מוקלטים בתהליך מבוסס אלגוריתם. דה-קונבולוציה נמצאת בשימוש נרחב בעיבוד אותות ועיבוד תמונה, מאחר שנושאים אלו נמצאים בשימוש נרחב בתחומים מדעיים והנדסיים רבים, ישנם יישומים רבים לדה-קונבולוציה. באופן כללי, המטרה של דה-קונבולוציה היא למצוא את הפתרון של משוואת קונבולוציה מהצורה: f ∗ g = h {\displaystyle f*g=h} כאשר h {\displaystyle h} היא האות המוקלט, f {\displaystyle f} היא הפונקציה המקורית שאותה אנחנו רוצים לשחזר ו- g {\displaystyle g} היא פונקציית התמסורת שעימה עברה f {\displaystyle f} קונבולוציה לפני מועד ההקלטה. לו ידענו מהי g {\displaystyle g} יכולנו לבצע דה-קונבולוציה דטרמניסטית ולחלץ את f {\displaystyle f} . אולם ברוב המקרים g {\displaystyle g} אינה ידועה וצריך למצוא דרך להעריך אותה. הסימן ∗ {\displaystyle *} במשוואה מתאר את פעולת הקונבולוציה ואינו מתאר פעולת כפל פשוטה. דה-קונבולוציה מבוצעת בדרך כלל במרחב התדר לאחר ביצוע התמרת פורייה על האות המוקלט h {\displaystyle h} ופונקציית התמסורת g {\displaystyle g} . הסיבה לכך היא שבמרחב התדר פעולת הקונבולוציה היא פעולת כפל פשוטה בין פונקציות. ולכן כאשר רוצים לבצע פעולות קונבולוציה ודה קונבולוציה קל יותר להמיר את הפונקציות למרחב התדר על ידי התמרת פורייה, לבצע פעולות הכפלה וחילוק בהתאם לפעולה הנדרשת (קונבולוציה או דה-קונבולוציה) ולאחר מכן להמיר את הפונקציות חזרה למרחב הזמן על ידי ביצוע התמרה נוספת ולקבל את האות הרצוי. מדיה וקבצים בנושא דה קונבולוציה בוויקישיתוף דה קונבולוציה, באתר MathWorld (באנגלית) O'Haver T. "Intro to Signal Processing - Deconvolution". University of Maryland at College Park. נבדק ב-2007-08-15.
עאדל עבד אל-מהדי

עאדל עבד אל-מהדי אל-מונתפיכי (בערבית: عادل عبد المهدي المنتفكي; נולד ב-1 בינואר 1942) הוא פוליטיקאי וכלכלן עיראקי שיעי אשר כיהן כראש ממשלת עיראק ה-49 מ-25 באוקטובר 2018 עד מאי 2020. במקביל הוא מכהן גם כשר ההגנה וכשר הפנים. בעבר כיהן גם כסגן הנשיא (בשנים 2011-2005) וכשר הנפט (בשנים 2016-2014). עבד אל-מהדי נולד בבגדאד למשפחה ממוצא איראני. בשנת 1969 עזב את עיראק לגלות בצרפת, שם עבד בעיתונות הערבית-צרפתית. לאורך צעירותו קיבל עבד אל-מהדי חינוך שיעי אליטיסטי. משנות ה-70 ועד תחילת שנות ה-80 היה פעיל במפלגה הקומוניסטית והחל לגבש לעצמו עמדה "קומוניסטית-אסלאמית". בתקופה זו חזר לעיראק והחל להיות מעורב פוליטית. ב-26 בפברואר 2007 הוא שרד ניסיון התנקשות בו נהרגו עשרה אנשים. ב-2 באוקטובר 2018 מונה לתפקיד ראש הממשלה - מינוי שנכנס לתוקף כשלושה שבועות לאחר מכן. באוקטובר 2019 החלו מחאות אלימות נרחבות על תפקוד הממשלה. ב-29 בנובמבר 2019 הודיע על כוונתו להתפטר מראשות הממשלה. הוא צפוי לעמוד למשפט על אשמתו בהריגתם של מפגינים צעירים במהלך ההפגנות נגדו. מדיה וקבצים בנושא עאדל עבד אל-מהדי בוויקישיתוף עאדל עבד אל-מהדי, ברשת החברתית פייסבוק עאדל עבד אל-מהדי, ברשת החברתית אקס (טוויטר) אחרי יותר מ-400 הרוגים: ראש ממשלת עיראק יתפטר, באתר ynet, 29 בנובמבר 2019 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דני פאורה

דני פאורה (באנגלית: Danny Faure; נולד ב-8 במאי 1962) הוא פוליטיקאי סיישל, אשר כיהן כנשיא סיישל הרביעי, בשנים 2016–2020. לפני כן מילא תפקידים נוספים, ביניהם סגן נשיא (משנת 2010 עד תחילת כהונתו כנשיא), וכן תפקידי שרים בממשלת סיישל. פאורה נולד ב-8 במאי 1962 בדרום מערב אוגנדה להורים מסיישל. את מרבית לימודיו עשה בסיישל. לפאורה יש תואר ראשון במדע המדינה מאוניברסיטה שבקובה. בשנת 1985 החל לעבוד במשרד החינוך. החל משנת 1998 החל לכהן כשר הממונה על תיקים שונים בממשלת סיישל. בתחילה היה שר החינוך ולאחר מכן היה גם שר האוצר והכלכלה. כשר, פאורה ביצע שורה של יוזמות כלכליות בהמלצת קרן המטבע הבינלאומית. פאורה נכנס לתפקידו כנשיא באוקטובר 2016 לאחר שג'יימס מישל, נשיא סיישל שקדם לו, התפטר. בבחירות שנערכו ב-2020 פאורה הובס על ידי מנהיג האופוזיציה ואוול רמקלאוואן שקיבל כ-54% מהקולות, במה שהיה למעשה ההפסד הראשון של סיישל המאוחדת, מפלגתו של פאורה, מאז קבלת העצמאות של סיישל ב-1976. הוא גרוש ואב לארבעה. מדיה וקבצים בנושא דני פאורה בוויקישיתוף "Seychelles opposition wins presidency for first time in 43 years". Reuters. 25 באוקטובר 2020. ארכיון מ-26 באוקטובר 2020. נבדק ב-25 באוקטובר 2020. {{cite web}}: (עזרה) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
פרה אדומה (סרט)

פרה אדומה (באנגלית: Red Cow) הוא סרט דרמה עצמאי בהפקה ישראלית משנת 2018 שנכתב ובוים על ידי ציביה ברקאי יעקב. הסרט הוקרן בבכורה עולמית בפסטיבל הקולנוע בברלין במסגרת "דורות". זוכה פרס הסרט הישראלי הטוב ביותר ופרס ענת פרחי לסרט ביכורים בפסטיבל הקולנוע ירושלים. בני (אביגיל קובארי) היא נערה בת 17 יתומה מאם, המתגוררת לבד עם אביה יהושוע (גל תורן) בהתנחלות בסילואן שבמזרח ירושלים. כשנולדת עגלה אדומה כשרה, אביה רואה בזה אות לתחילת בניין בית המקדש השלישי. על בני מוטל התפקיד של דאגה לפרה. כאשר בני מתאהבת ביעל (מורן רוזנבלט), בת שירות לאומי, הקשר הקרוב עם אביה מתחיל להיסדק. ככל שהמתיחות הולכת ומתלהטת, בני מנסה נואשות ליצור לה וליעל עתיד משל עצמן. זהו סרט הביכורים של ברקאי יעקב; הוא הופק על ידי איתי תמיר מחברת לילה סרטים בע"מ ויצא בתמיכת קרן הקולנוע הישראלי והקרן החדשה לקולנוע וטלוויזיה. פרה אדומה, ברשת החברתית פייסבוק "פרה אדומה", במסד הנתונים הקולנועיים IMDb (באנגלית) "פרה אדומה", במסד הנתונים הקולנועיים KinoPoisk (ברוסית) פרה אדומה, קדימון הסרט באתר יוטיוב (אורך: 2:14) קרני פוסטל - JOY - שיר הנושא מתוך הסרט ״פרה אדומה״, סרטון באתר יוטיוב (אורך: 3:05) ביקורות נירית אנדרמן, "פרה אדומה": סוף סוף סרט של במאית בפסטיבל ירושלים, באתר הארץ, 31 ביולי 2018 נירית אנדרמן, במאית "פרה אדומה": "אמרו לי שזה יותר מדי, אבל ככה היו החיים שלי", באתר הארץ, 9 בינואר 2019 אורי קליין, "פרה אדומה": סרט בעל איכויות, אך האם יש בו תרומה משמעותית לקולנוע הישראלי?, באתר הארץ, 14 בינואר 2019 שמוליק דובדבני, ביקורת סרט - "פרה אדומה": מבט חדש על ההתנחלויות, באתר ynet, 15 בינואר 2019 מאיר שניצר, ‏"פרה אדומה": פוטנציאל לא רע, אך הארטיסטיות של הצלם עלתה על העצבים, באתר מעריב אונליין, 18 בינואר 2019 נירית אנדרמן, הסרטים הישראלים "פרה אדומה" ו"הנעלם" ישתתפו בפסטיבל ברלין, באתר הארץ, 21 בינואר 2018 המועמדים לפרסי אופיר 2018, סרטון באתר יוטיוב (אורך: 8:22) פסטיבל הקולנוע ירושלים 2018 גאה להכריז על הזוכים, באתר פסטיבל הקולנוע ירושלים, ‏2018 World Focus: Red Cow, 31st Tokyo International Film Festival, ‏2018 Israel to be the Country of Focus at IFFI Goa, Consulate General of Israel In Mumbai, ‏19 בנובמבר 2018
סנדרה די רובינזון

סנדרה די רובינזון (באנגלית: Sandra Dee Robinson; נולדה ב-23 במרץ 1967) היא שחקנית אמריקאית. רובינזון נולדה כסנדרה פרגוסון בפיטסבורג, פנסילבניה. בגיל צעיר החלה לדגמן והשתתפה במספר תחרויות יופי מקומיות במדינתה. ב-1985 זכתה בתואר "מיס פנסילבניה ארצות הברית", והשתתפה בתחרות מיס ארצות הברית שנערכה באותה שנה. משנת 1987 עד ל-1993 שיחקה באופן קבוע באופרת הסבון "עולם אחר", ובשנת 1998 שבה לשחק בסדרה אך פרשה ממנה שנה לאחר מכן, ב-1999. ב-1996 שיחקה בסדרה "מחוץ לחוק". בשנת 1997 החליפה באופן זמני את קתרין קלי לאנג בתפקיד ברוק באופרת הסבון "היפים והאמיצים". ב-2001 שיחקה בסרט הפעולה "Falcon Down". ב-2007 שיחקה במיני סדרה של ערוץ הולמרק "Pandemic" לצד פיי דאנאוויי ואריק רוברטס. משנת 2008 הופיעה די רובינזון באופרת הסבון "ימי חיינו", עד לשנת 2009. בשנת 2010 החלה לשחק בסדרת הדרמה "The Bay". היא התארחה בפרקים של סדרת טלוויזיה רבות, ביניהן "מחשבות פליליות", "CSI: מיאמי", "זואי 101", "ג'נרל הוספיטל" ו"שני גברים וחצי". ב-1992 התגרשה מבעלה הראשון וב-2005 נישאה בשנית. היא ייסדה את חברת הייעוץ וההדרכה שבבעלותה "Charisma On Camera". סנדרה די רובינזון, במסד הנתונים הקולנועיים IMDb (באנגלית) סנדרה די רובינזון, באתר Rotten Tomatoes (באנגלית) סנדרה די רובינזון, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יאן אליאסון

יאן אליאסון (בשוודית: Jan Eliasson; נולד ב-17 בספטמבר 1940) הוא פוליטיקאי ודיפלומט שוודי, היה סגן המזכיר הכללי של האומות המאוחדות ושר החוץ של שוודיה. הוא חבר של מפלגת הפועלים הסוציאל-דמוקרטית של שוודיה. יאן אליאסון נולד בגוטבורג למשפחת פועלים. בשנים 1957–1958 הוא שירת בצי השוודי. בשנת 1965 הוא סיים את אוניברסיטת גוטבורג וקיבל תואר בכלכלה. לאחר סיום הלימודים הוא התחיל לעבוד במשרד החוץ השוודי. במהלך השנים יאן אליאסון כיהן בתפקידים שונים בשרות החוץ ובשנת 1988 מונה לנציג המדינה בארגון האומות המאוחדות. הוא היה מעורב בפעילות האו"מ במהלך מלחמת איראן–עיראק, סומליה, סודאן ואזור הבלקן. בשנים 1994–1999 הוא חזר לשוודיה ומונה לתפקיד בכיר במשרד החוץ. בשנת 2000 יאן אליאסון חזר לארצות הברית ומונה לשגריר שוודיה. הוא כיהן בתפקיד זה במשך 5 שנים עד שהוחלף על ידי גונאר לונד. באביב 2006 יאן אליאסון כיהן בתפקיד שר החוץ של שוודיה אך בעקבות הפלת הממשלה סיים את התפקיד באוקטובר 2006. בדצמבר 2006 הוא מונה לתפקיד מיוחד בסודאן על ידי קופי ענן וכיהן בתפקיד זה עד לשנת 2008. בשנת 2012 יאן אליאסן מונה לסגן המזכיר הכללי של האומות המאוחדות וכיהן בתפקיד זה עד לשנת 2016. בשנת 2017 יאן אליאסון מונה ליושב ראש של מחון לחקר השלום בסטוקהולם. מדיה וקבצים בנושא יאן אליאסון בוויקישיתוף יאן אליאסון, ברשת החברתית אקס (טוויטר)
גורן קתרין פורברגסדוטיר

גורן קתרין פורברגסדוטיר (באיסלנדית: Guðrún Katrín Þorbergsdóttir; ‏ 14 באוגוסט 1934 – 12 באוקטובר 1998) הייתה הגברת הראשונה של איסלנד, ורעייתו של נשיא איסלנד, אולפור רגנר גרימסון. פורברגסדוטיר נולדה ברייקיאוויק בירת איסלנד, כאחת מארבעה ילדים, מ-1956 ועד 1963 עבדה במכון האיסלנדי להיסטוריה של הטבע (The Icelandic Institute of Natural History). היא למדה ארכאולוגיה באוניברסיטת גטנבורג בשוודיה ולאחר מכן למדה סוציולוגיה במחלקה למדעי החברה של אוניברסיטת איסלנד[1]. ב-1979 החלה לעבוד בחברת הדואר הארצית של איסלנד, שם עבדה שנים רבות, והייתה המנהלת הכללית של איגוד עובדי הדואר כמעט 20 שנה. בנוסף היא ניהלה חנות בגדים ברייקיאוויק. בנוסף לעבודתה הייתה פעילה פוליטית, ובעלת תפקיד במועצת העיירה "Seltjarnarnes". ב-1974 נישאה לאולפור רגנר גרימסון וזמן קצר לאחר מכן נולדו להם זוג תאומות, ב-1996 נבחר בעלה לנשיאות איסלנד, והיא החלה לכהן כגברת הראשונה של איסלנד. היא הייתה ידועה בכריזמה שלה, והייתה אהודה על ידי הציבור האיסלנדי, יש שטענו שדבר זה תרם לבחירתו של בעלה לנשיאות. בספטמבר 1997 אובחנה כחולת לוקמיה, ועברה את החודשים האחרונים לחייה בטיפול מומחים בסיאטל, וושינגטון, עם משפחתה לצדה, עד מותה באוקטובר 1998. [2] [3] Gudrún Katrín Thorbergsdóttir, PEOPLE PILL ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שכונות הפשע

שכונות הפשע (באנגלית: "Brick Mansions") הוא סרט פעולה אמריקאי משנת 2014 בכיכובם של פול ווקר, דוד בל וריזה. הסרט מבוסס על סרט האקשן הצרפתי משנת 2004 "פרבר 13", שבוים על ידי פייר מורל והופק על ידי לוק בסון, שגם כתב והפיק את הסרט הזה. בסרט מככבים פול ווקר ודוד בל. בל כיכב גם בסרט "פרבר 13", עליו מבוסס סרט זה. הסרט יצא לאור 5 חודשים לאחר מותו של פול ווקר ב-30 בנובמבר 2013, והסרט הוקדש לזכרו. הסרט הזה הוא הסרט האחרון בו ווקר שיחק, אף על פי שמהיר ועצבני 7 יצא אחריו. הסרט יצא לאור ב-23 באפריל 2019 בצרפת וב-25 באפריל 2019 בארצות הברית ובקנדה. בדטרויט של שנת 2018 שוררת דיסטופיה וכאוס מוחלט. מועצת העירייה מחליטה כי יש חלקים מהעיר שאין בהם שליטה של אוכפי החוק, והן בונים חומה בגובה 40 מטרים בין העיר ובין אזורים אלו, המכונים "הפרויקטים". דמיאן קוליאר (פול ווקר) הוא שוטר סמוי הפועל בפרויקטים ומקווה לנקום את רצח אביו בידי אנשי הפרויקטים. במקביל, חברתו של לינו דופר (דוד בל), נחטפת בידי טרמיין (ריזה), סוחר סמים השולט בפרויקטים. ערב השתלשלות האירועים לינו ודמיאן מתעמתים עם טרמיין, כשלבסוף נחשף כי מועצת העירייה היא מושחתת, והיא זו שגרמה להרצחו של אביו של דמיאן, וכעת היא מנסה להשמיד את הפרויקטים באמצעות פצצה מיוחדת. דמיאן, לינו וטרמיין מאחדים כוחות ומשתלטים חזרה על מועצת העירייה. פול ווקר – דמיאן קוליאר דוד בל – לינו דופר ריזה – טרמיין אלכסנדר גאוצ'ו בוי – K2 קטלינה דניס – לולה קרלו רוטה – גרגור "היווני" קורסי סונגואי – ססיל הגדול רוברט מיילט – יטי עיישה עיסא – רייזה ריצ'רד זמן – רנו ברוס ראמזי – ראש העיר אנדראס אפרגיס – ברניגר ראיין טרודו – פלויד צ'ימוומוואה מילר – גזבר העירייה קרולינה בארצ'אק – נורס קלרה אתר האינטרנט הרשמי של שכונות הפשע שכונות הפשע, ברשת החברתית פייסבוק שכונות הפשע, ברשת החברתית אקס (טוויטר) "שכונות הפשע", במסד הנתונים הקולנועיים IMDb (באנגלית) "שכונות הפשע", באתר נטפליקס "שכונות הפשע", באתר AllMovie (באנגלית) "שכונות הפשע", באתר Rotten Tomatoes (באנגלית) "שכונות הפשע", באתר Box Office Mojo (באנגלית) "שכונות הפשע", באתר Metacritic (באנגלית) "שכונות הפשע", באתר אידיבי "שכונות הפשע", במסד הנתונים הקולנועיים KinoPoisk (ברוסית) עכבר העיר, שכונות הפשע - Brick Mansions, באתר הארץ "שכונות הפשע": אקשן מדולל מאכזב ומיותר, באתר וואלה, 7 במאי 2014 ארז דבורה, "שכונות הפשע": פול ווקר מתהפך בקבר, באתר ynet, 2 במאי 2014 "Brick Mansions". bbfc.co.uk. British Board of Film Classification. Kaufman, Amy (24 באפריל 2014). "'Other Woman' to take down mighty 'Captain America' at box office". Los Angeles Times. נבדק ב-25 ביולי 2018. {{cite news}}: (עזרה) "Brick Mansions (2014)". Box Office Mojo. נבדק ב-19 באוגוסט 2014. {{cite web}}: (עזרה) "'Brick Mansions', le reboot US de 'Banlieue 13' avec Paul Walker, sortira finalement en France le 23 avril 2013" (בצרפתית). AlloCiné. 13 בינואר 2014. {{cite web}}: (עזרה) Brandt, Jaclyn (10 בינואר 2013). "'Homeland' Actor May Be Replacing Paul Walker In Film". ContactMusic.com. {{cite web}}: (עזרה)
מיכל טוקר

מיכל טוקר (נולדה ב-31 בדצמבר 2000) היא אתלטית ישראלית, שיאנית ישראל בעבר בקפיצה במוט. טוקר גדלה בקריית אונו. בילדותה הצטרפה לנבחרת התעמלות המכשירים מכבי קריית אונו. בשנת 2012 הייתה סגנית אלופת ישראל בקרב רב ואלופת ישראל במקבילים מדורגים, לילדות דרגה ג'. והשתתפה במכביה. בהמשך עברה להפועל תל אביב בהתעמלות מכשירים, אך בעקבות פציעות רבות נאלצה להפסיק לעסוק בתחום. בתקופה זו, עברה לעסוק באתלטיקה קלה בתל אביב, בהדרכתו של המאמן רומן קוגן. בתחרות הכנה לאליפות אירופה בהתעמלות לנשים שנערכה בצ'כיה במאי 2016 זכתה טוקר עם נבחרת ישראל בהתעמלות ביחד עם צוף פלדון, אופיר קרמר וגאיה גלעדי במדליית כסף בתוצאה של 140.500 נקודות אחרי צ'כיה (151.200 נקודות) ולפני אוסטריה (139.600 נקודות). באליפות הבלקן באולם לנוער שנערכה בחודש פברואר, זכתה טוקר במדליית כסף בתוצאה של 3.80 מטר. בתחרות שנערכה בחודש פברואר שברה טוקר את שיא ישראל בקפיצה במוט, לאחר שעברה גובה של 4.10 מטר, שיפור של 5 סנטימטרים לשיא הקודם, בו החזיקה נעמה ברנשטיין. באליפות ישראל שנערכה בחודש יולי, זכתה במדליית כסף לאחר שקפצה לגובה של 3.95 מטר, אחרי נעמה ברנשטיין (4.05 מטר). בתחרות גביע החורף שנערכה בחודש פברואר בתל אביב, קבעה טוקר שיא ישראלי חדש של 4.11 מטר. שיא זה החזיק מעמד כשבוע עד שנשבר בידי נעמה ברנשטיין, השיאנית הקודמת. קפיצה במוט: 4.11 מטר (2020) אורן אהרוני, מיכל הגדולה: מי את שיאנית ישראל בקפיצה במוט?, באתר ynet, 10 במרץ 2019 אליפות ישראל התעמלות מכשירים יניב טוכמן‏, נבחרת הנשים של ישראל בהתעמלות מכשירים זכתה במדליית כסף בתחרות בינלאומית בצ'כיה, באתר וואלה, 7 במאי 2016 ערך זה הוא קצרמר בנושא ספורטאים ישראלים ובנושא אתלטיקה. אתם מוזמנים לתרום לוויקיפדיה ולהרחיב אותו.
Ajax

האם התכוונתם ל... אייאקס אמסטרדם – קבוצת כדורגל מהעיר אמסטרדם שבהולנד אייאקס קייפטאון – קבוצת כדורגל מקייפטאון, סניף של אייאקס אמסטרדם אפאטוזאורוס אז'אקס – מין של דינוזאור בסוג אפאטוזאורוס AJAX – ראשי תיבות של Asynchronous JavaScript And XML -– טכניקה ליצירת יישומי רשת אינטראקטיביים איאס – דמות מהמיתולוגיה היוונית מבצע AJAX – מבצע משותף של ה-CIA וה-MI6 אשר הביא להפיכת השלטון באיראן בשנת 1953 אג'קס (קומיקס) – דמות בדיונית של נבל-על שהתפרסמה בחוברת הקומיקס דדפול אג'קס (נגמ"ש) – משפחת נגמ"שים בשירות הצבא הבריטי אייג'קס (ציור) – ציור שמן על קנבס מאת ג'ון סטיוארט קארי מבצע אייג'קס – הפיכה שבוצעה באיראן ב-19 באוגוסט 1953.
לוקמאן החכם

לוקמאן החכם (בערבית: لقمان الحكيم) הוא דמות מסתורית באסלאם, אשר מתואר בקוראן כאדם חכם. על שמו נקראת הסורה ה-31 בקוראן. הקוראן לא מפרט פרטים אישיים אודות חייו של לוקמאן, ואינו מציין באיזה תקופה הוא חי או היכן. מסורות אסלאמיות מאוחרות יותר מספרות אודותיו באופן מפורט יותר. חדית'ים מסוימים מתארים אותו כבעל מוצא נובי, בעוד שמקורות אחרים גורסים שהוא ממוצא ערבי. קיימים סיפורים רבים אודות לוקמאן החכם בספרות הפרסית, הערבית והטורקית. ישנם מומחים שגורסים כי בשלב מסוים בחייו, היה לוקמאן עבד. הקוראן אינו מציין באופן חד-משמעי אם לוקמאן החכם היה נביא, אך ישנם אנשי דת מוסלמים אשר מאמינים שהוא כן היה נביא וכוללים אותו בין נביאי האסלאם. גם כתבי הקודש של הדת הבהאית מזכירים את לוקמאן. מדיה וקבצים בנושא לוקמאן החכם בוויקישיתוף לקמאן החכם, דף שער בספרייה הלאומית VANDESTRA, MUHAMMAD., Islam folklore tales of luqman the wise bilingual edition english & spanish., [Place of publication not identified],: BLURB, 2018 MuhammadIsmail786 (2013-08-25), Mufti Ismail Menk - Luqman The Wise, נבדק ב-2019-03-06 Ibn Kathīr, Ismāʻīl ibn ʻUmar, approximately 1301-1373., Stories of the prophets : [peace be upon them] ابن كثير، اسماعيل بن عمر., Tafsir ibn Kathir : (abridged), Darussalam, 2000 Riad Aziz Kassis, The Book of Proverbs and Arabic Proverbial Works, BRILL, 1999. (באנגלית) Classical Arabic literature : a library of Arabic literature anthology, New York: New York University Press, 2013 Halman, Talât Sait., A millennium of Turkish literature : a concise history, Rev. ed, Syracuse, N.Y.: Syracuse University Press, 2011 Luqman(A.S.) The Wise, www.darulihsan.com (באנגלית) (ארכיון) Ashqar, ʻUmar Sulaymān., The messengers and the messages : in the light of the Qurʼan and Sunnah, English ed. 3., Riyadh, Saudi Arabia: International Islamic Pub. House, 2005 Religion and public discourse in an age of transition : reflections on Bahá'í practice and thought, Waterloo, Ontario Baháʼuʼlláh, 1817-1892., Epistle to the Son of the Wolf, 1st pocket-sized ed, Wilmette, Ill.: Baháʼí Pub. Trust, 1988 Baháʼuʼlláh, 1817-1892., The seven valleys ; and, the Four valleys, 4th ed, Wilmette, Ill.: Baháʼ í Pub. Trust, 1991
לינקולן סדרה K

לינקולן סדרה K (באנגלית: Lincoln K series, נקרא גם: Lincoln Model K) הם מכוניות סלון במספר תצורות מתוצרת חטיבת היוקרה "לינקולן" ("Lincoln Motor Company" (אנ')) מבית יצרנית הרכב האמריקאית פורד אשר יוצרו בין השנים 1931–1940. דגמי "לינקולן סדרה K" הופיעו בסדרות טלוויזיה וסרטים אמריקאים. יוצרו 15,367 יחידות. מכונית שרד מ"סדרה K" שהייתה קרויה "Sunshine Special (automobile)" (אנ') ששירתה את נשיא ארצות הברית פרנקלין דלאנו רוזוולט. 4 דלתות, קבריולה. לימוזינות - 7 נוסעים (יוצרו משנת 1936) סדאן, 4 דלתות. קבריולה - 2 מושבים. קבריולה - 5 מושבים קופה, 2 דלתות Serie 201 - שנת 1931. Modell KA (Serie 501) - שנת 1932. Modell KB (Serie 231) - שנת 1932. Modell KA (Serie 511) - שנת 1933. Modell KB (Serie 251) - שנת 1933. Modell KA (Serie 521) - שנת 1934. Modell KB (Serie 271) - שנת 1934. Serie 301 - שנת 1935. Serie 541 - שנת 1935. Serie 300 - שנת 1936. "לינקולן סדרה K" דגם 507KA שנת 1932 "לינקולן סדרה K" דגם "KB" קופה, שנת 1934 "לינקולן סדרה K" דגם "KB" סדאן, שנת 1932 "לינקולן סדרה K", שנת 1937 - מבט לתא הנהג "לינקולן סדרה K", שנת 1931 "לינקולן סדרה K", שנת 1937 - קבריולט, 2 מושבים "לינקולן סדרה K", שנת 1937 - קבריולט, 5 מושבים "לינקולן סדרה K", שנת 1938 - קבריולט, 5 מושבים "לינקולן סדרה K", שנת 1931 - לוגו היצרן "לינקולן סדרה K", שנת 1937 - מבט למושבים האחוריים "לינקולן סדרה K" - המכונית הנשיאותית של פרנקלין דלאנו רוזוולט "לינקולן סדרה K" - המכונית הנשיאותית של פרנקלין דלאנו רוזוולט "לינקולן סדרה K" - המכונית הנשיאותית של פרנקלין דלאנו רוזוולט לינקולן סדרה EL לינקולן סדרה H לינקולן סדרה L מדיה וקבצים בנושא לינקולן סדרה K בוויקישיתוף לינקולן סדרה K, סרטון באתר יוטיוב Beverly Kimes, Henry Clark, Standard Catalog of American Cars 1805-1942, Iola, Krause Publications Inc, 1996, ISBN 978-08-73414-28-9 "לינקולן סדרה K" conceptcarz.com/vehicle/z9268/lincoln-model-k-series-300 "לינקולן סדרה K" בסדרות טלוויזיה וסרטים אמריקאים imcdb.org/vehicles_make-Lincoln_model-Model+K "לינקולן סדרה K" complexmania.com/lincoln-k-series "לינקולן סדרה K" joesherlock.com/37-Lincoln-K Siuru, William D. and Stewart, Andrea. Presidential Cars and Transportation. Krause Publications, 1995, p. 36.
הסופר קאפ האיטלקי 2016

הסופר קאפ האיטלקי 2016 היה המהדורה ה-29 של הסופר קאפ האיטלקי. הוא נערך ב-23 בדצמבר 2016, באצטדיון ג'אסם בן חמד, שבדוחה, קטר. לאחר שיובנטוס זכתה גם באליפות הסרייה א' לעונת 2015/16 וגם בגביע האיטלקי של אותה העונה, המשחק שוחק בין יובנטוס לבין סגנית מחזיקת הגביע האיטלקי, מילאן. מילאן ניצחה במשחק בפנדלים 4-3 לאחר תיקו 1-1 בתום דקות ההארכה. עונת 2016/2017 בסרייה א' משחק הסופר קאפ האיטלקי ישוחק בקטר יובנטוס - מילאן: סיכום המשחק ג'אנלואיג'י דונארומה הצליח לעצור את הפנדל המכריע של פאולו דיבאלה והעניק למילאן את הגביע
נבנה בוז'וביץ'

נבנה בוז'וביץ' (בסרבית: Невена Божовић, ‏Nevena Božović; נולדה ב-15 ביוני 1994) היא זמרת סרבית, ידועה לאחר שייצגה את סרביה לראשונה באירוויזיון הילדים 2007 והגיעה למקום השלישי. היא התחרתה פעם נוספת באירוויזיון בשנת 2013 כחלק בשלישיית Moje 3, שהגיעה למקום ה-11 בחצי הגמר הראשון ולא זכתה לעלות לגמר התחרות. בשנת 2019 נבחרה בשנית לייצג את סרביה באירוויזיון 2019, לאחר שניצחה בגמר הלאומי עם השיר "Kruna" ("כתר"). נבנה בוז'וביץ' נולדה בעיר מיטרוביצה שבסרביה ומונטנגרו בשנת 1994. היא התחילה את קריירת הזמרה שלה בהשתתפות בפסטיבלים ובמופעי בידור לילדים. בשנת 2007 נבחרה להתמודד בגמר הלאומי לבחירת הנציג לתחרות אירוויזיון הילדים באותה שנה שנערך ב-7 באוקטובר בעיר ורשאץ אשר שודר בשידור חי בערוץ השידור הציבורי הסרבי RTS. היא התמודדה בגמר עם הבלדה "Piši mi" ("כתוב לי"), שאותה בוז'וביץ' כתבה בעצמה. היא זכתה בגמר הלאומי ברוב של 24 נקודות שהורכבו מבחירת שופטים ובחירת הקהל ונבחרה לייצג את סרביה העצמאית לראשונה באירוויזיון לאחר היפרדותה של זו ממונטנגרו. בגמר התחרות שהתקיים ב-8 בדצמבר ברוטרדם שבהולנד הגיעה למקום השלישי עם 120 נקודות. לאחר זמן שהפסיקה בקריירה שירה בשנת 2009 השתתפה בפסטיבל הפופ Sunčane Skale אשר נערך מדי קיץ בעיר הרצג נובי שבמונטנגרו עם השיר "Ti". בשנת 2013 השתתפה בריאליטי שירה סרבי וזכתה במקום השני. באותה שנה הוציאה את סרטון הווידאו הבכורה שלה לשיר "Pogledaj me" ("תסתכל עליי"). כמו כן גם ייצגה את סרביה באירוויזיון המבוגרים כחלק משלישיית Moje 3 שהוקמה לצורך התחרות לאחר שזכו בגמר הלאומי שהתקיים באותה שנה. השלישייה התמודדה בחצי הגמר הראשון עם השיר "Ljubav je svuda" ("האהבה היא בכל מקום") שהגיעה למקום ה-11 ולא הצליחו לעלות לגמר. הלהקה התפרקה זמר קצר לאחר התחרות ובוז'וביץ' פנתה לקריירת סולו. היא חזרה להשתתף בגמר הלאומי לאירוויזיון הסרבי Beovizija בשנת 2019 עם השיר "Kruna" שכתבה והלחינה בעצמה. שירה שובץ בגמר הלאומי בחצי הגמר השני בו היא הגיע למקום הראשון והעפילה לגמר. היא זכתה בגמר שנערך ב-3 במרץ ונבחרה לייצג את סרביה באירוויזיון 2019. בחודש אפריל באותה שנה בוז'וביץ' הוציאה גרסה באנגלית לשיר איתו תופיע באירוויזיון בליווי התזמורת הסימפונית של רשות השידור RTS. 2007 - Piši mi 2009 - Ti 2010 - Nije fer 2013 - Ljubav je svuda (zajedno sa grupom Moje 3) 2013 - Pogledaj me 2013 - Znam da noćas gubim te 2014 - Tačka 2014 - Bal 2015 - Trebam tebe 2015 - Čujem da dolaziš u grad 2016 - Siesta 2017 - Jasno mi je 2017 - Dangerous drug מדיה וקבצים בנושא נבנה בוז'וביץ' בוויקישיתוף נבנה בוז'וביץ', ברשת החברתית פייסבוק נבנה בוז'וביץ', ברשת החברתית אקס (טוויטר) נבנה בוז'וביץ', ברשת החברתית אינסטגרם נבנה בוז'וביץ', במסד הנתונים הקולנועיים IMDb (באנגלית) נבנה בוז'וביץ', באתר Last.fm (באנגלית) נבנה בוז'וביץ', באתר AllMusic (באנגלית) נבנה בוז'וביץ', באתר MusicBrainz (באנגלית) נבנה בוז'וביץ', באתר Discogs (באנגלית) נבנה בוז'וביץ', באתר Genius
ברקודה אוסטרלית

ברקודה אוסטרלית (שם מדעי: Sphyraena novaehollandiae) הוא מין של דג טורף מהיר ממשפחת האספירניים אשר חי במימי החופים של דרום-מזרח האוקיינוס השקט ליד אוסטרליה. הברקודה האוסטרלית מגיעה לאורך מרבי של 1.1 מטר ולמשקל של עד 5 ק"ג והיא בעלת מבנה דמוי-טורפדו העוזר לה להאיץ אחרי טרף במים. צבעה כסוף-כחלחל עם בטן לבנה סנפירי גב וזנב צהובים. הראש גדול ובעל לסת ארוכה מלאה שיניים חדות והיא בעלת סנפירים קצרים וזנב גדול הנותן לה כוח תאוצה. ברקודה זו קטנה יחסית לקרובותיה ומצויה לאורך חופי ימים רדודים באזור דרום-אוסטרליה בין ויקטוריה לטסמניה וכן בניו זילנד וקיריבטי. תצפיות מאזורים רחוקים יותר נובעים כנראה מטעות בזיהוי המין. הברקודה שוחה במים קרירים לאורך אזורי חוליות, אצות פורחות או עשב ימי מסוג Zostera. הברקודה היא טורפת מובהקת הניזונה ממיני דגים אחרים, סרטנים, דיונונים ומדוזות אחריהם היא עוקבת מתפרצת ממארב מוסווה. היא ניזונה בעיקר מחסילוני Metapenaeopsis, מיני מדוזות דרומיות ומהדג Haletta semifasciata. היא יכולה לטרוף גם טרף גדול כמו שפודניים וכמה דיונונים גדולים. הברקודות מתחילות להתרבות בגיל שנתיים ונודדים למים עמוקים לשם כך, שם הם משריצים למים אלפי ביצים. ברקודות ממין זה יכולות לחיות מעל 20 שנה. מדיה וקבצים בנושא ברקודה אוסטרלית בוויקישיתוף ברקודה אוסטרלית, באתר ITIS (באנגלית) ברקודה אוסטרלית, באתר NCBI (באנגלית) ברקודה אוסטרלית, באתר FishBase (באנגלית) ברקודה אוסטרלית, באתר GBIF (באנגלית)